இன்று எழுதப்படும் சிறுகதைகள் பல வளமான கருத்தியல் மற்றும் சிந்தனை மரபுகளை தாண்டி வந்திருக்கின்றன.கருத்தியல்களும், புதிய சிந்தனைகளும் சிறுகதையிலே சித்தரிக்கப்படும் புனைவுத்தளங்களின் சாத்தியப்பாடுகளைஅதிகப்படுத்தியுள்ளன. தட்டையான பார்வையில் கதைகளைக் கையாளுவதற்கு இன்று தயக்கம் இருக்கிறது. வளமான நமதுகதைகூறும் நாட்டார் மரபையும், எதார்த்தத்தின் பல தளங்களை எழுதி ஒரு ஒற்றைத் தன்மையை உடைக்கும் யற்சிகளையும்இன்று மிக எளிதாக தமிழ்ச்சிறுகதைகளில் காணலாம். மேலும் அதிமுக்கியமாக பாலூறவுச் சிக்கல்கள் உள்ளிட்ட எந்தஅம்சங்களையும் சொல்லத் தயங்கும் கட்டுப்பெட்டித்தனம் இன்று இல்லை. தொடக்ககாலக் கதைகளிலிருந்து இடம் பெயர்ந்தகதைகள் மேல்தட்டு மனிதர்களிலிருந்து கீழிறங்கி வெகு காலமாக விக்கிரமாதித்யன் தோளில் தொங்கிய வேதாளமெனநடுத்தட்டு மனிதர்களின் வாழ்க்கைப் பாடுகளைச் சுமந்தது. ஊருக்கு வெளியிலிருப் பவர்களையும், வீட்டின் பின்கட்டுசமையலறையில் இருப்பவர்களையும் அது பார்க்காமல் முகம் திருப்பிக்கொண்டது. இந்தப் போக்குகள் இன்று இல்லை.வகைவகையான மனிதர்கள், வகைவகையான வாழ்முறை, வகைவகையான கதைகூறு முறைகள் என இன்று சிறுகதைஉருவாகி நிற்கிறது.